钦定古今图书集成/明伦汇编/氏族典/第464卷 > 《廖用贤尚友录》 > 路振
## 钦定古今图书集成/明伦汇编/氏族典/第464卷 > 《廖用贤尚友录》 > 路振

按《宋史路振传》，“振字子发，永州祁阳人，唐相岩之四
世孙。岩贬死岭外，其子琛避地湘、潭间，遂居焉。振父
洵美，事马希果，署连州从事，谢病终于家。淳化中，举
进士甲科，释褐大理寺评事，通判邠州，徙徐州。召还，
直史馆，迁太子中允，知滨州。入判大理寺，改太常丞，
知河中府，徙知邓州。代还，判吏部南曹三司。景德中”，
使福建巡抚，俄判鼓司登闻院。会修《两朝国史》，以振
为编修官。大中祥符初，改太常博士、左司谏，擢知制
诰。振文词温丽，屡奏赋颂，为名辈所称。尢长诗咏，居
文翰之职，深惬物议。七年，卒，录其子纶为太常寺奉
礼郎。